Source: http://nklc.sk/kniznica/zakladne-dokumenty/plan-verejneho-obstaravania/v%C3%BDzva-na-predkaldanie-pon%C3%BAk-pd-rekon%C5%A1trukcia-budovy,-11-6-2019.html?tmpl=component&print=1
Timestamp: 2019-07-22 20:59:25+00:00
Document Index: 11411720

Matched Legal Cases: ['§9', '§ 32', '§ 34', '§ 34', '§ 536', '§ 566', '§ 117', '§ 2', '§ 2', '§ 2', '§ 42', '§ 369', '§ 32', '§ 32', '§ 32', '§ 47', '§ 5']

Výzva na predkladanie ponúk PD - rekonštrukcia budovy, 11. 6. 2019 - Novohradská knižnica
Identifikácia žiadateľa.
Názov predmetu zákazky.
Novohradská knižnica, Lučenec – aktualizácia PD pre rekonštrukciu budovy ul. J.Kármána 2 – zmena PD – riešenie časti budovy“
Druh zákazky. Zákazka s nízkou hodnotou
Opis predmetu zákazky: Predmetom zákazky je vypracovanie a dodanie projektovej dokumentácie na zmenu stavebného povolenia s náležitosťami dokumentácie na realizáciu stavby (DSP s DRS) pre projekt s názvom „Novohradská knižnica, Lučenec – aktualizácia PD pre rekonštrukciu budovy ul. J.Kármána 2 – zmena PD – riešenie časti budovy“, vykonávania autorského dozoru (rozsah 40 hodín) počas realizácie stavby zhotoviteľom stavby až po vydanie kolaudačného rozhodnutia príslušným stavebným úradom, zamerania skutkového stavu pre účely spracovania PD.
Budova v správe Novohradskej knižnice je národná kultúrna pamiatka, evidovaná v ÚZPF „banka“ č. 3498/1
3.1 Súčasný stav – podľa priloženej PD skutkového stavu
Účelom stavby bude:
- búracie práce (odstránenie priečok)
- prestavba – je potrebné riešiť nový centrálny vstup do dvoch krídel budovy, vybudovanie nových priečok, vybudovanie sociálnych zariadení, novej serverovne, vybudovanie výťahu, zamurovanie dverného otvoru, vytvoriť prístup pre imobilných návštevníkov, zrekonštruovať rozvod elektriny, vykurovania, zrekonštruovať internetovú sieť, zabudovať vzduchotechniku, vyriešiť prívod vody a kanalizáciu.
Projektová dokumentácia s náležitosťami dokumentácie na realizáciu stavby musí obsahovať minimálne tieto náležitosti:
Celková situácia stavby a súčasného stavu územia
Architektonicko-stavebná časť - pôdorysy, rezy, pohľady, kompletný výpis prvkov, konštrukčné detaily
Elektroinštalácie-silnoprúd, slaboprúd: technická správa, výkresová časť
Vetranie hygienických priestorov a klimatizácia serverovne
ďalší povinný obsah, rozsah a prílohy v zmysle zákona č.50/1976, zákona č. 555/2005, zákona č. 321/2014 a súvisiacich vyhlášok, v zmysle noriem ISO, EN, STN a sadzobníka UNIKA 2018.
Súčasťou projektovej dokumentácie bude výkaz výmer a rozpočet v členení na jednotlivé profesie samostatne. Rozpočet musí byť spracovaný podľa objektovej skladby, pričom jednotlivé profesie nebudú oceňované v súboroch, ale budú oceňované položkovite. Každá položka musí obsahovať poradové číslo, kód, popis, množstvo, mernú jednotku, jednotkovú cenu, náklady spolu.
Projektovú dokumentáciu žiadame spracovať v zmysle zákona č. 50/1976 Z.z. o územnom plánovaní a stavebnom poriadku (stavebný zákon) v znení neskorších predpisov, zákona č. 555/2005 Z.z. o energetickej hospodárnosti budov a o zmene a doplnení niektorých zákonov v znení neskorších predpisov (zákon o EHB), zákona č. 321/2014 z.z. o energetickej efektívnosti a o zmene a doplnení niektorých zákonov, §9 vyhlášky MŽP SR č. 453/2000 Z.z., ktorou sa vykonávajú niektoré ustanovenia stavebného zákona a v zmysle súvisiacich vyhlášok.
Projektová dokumentácia na zmenu stavebného povolenia s náležitosťami dokumentácie na realizáciu stavby musí mať obsah, rozsah a prílohy v zmysle zákona č.50/1976, zákona č. 555/2005, zákona č. 321/2014 a súvisiacich vyhlášok, v zmysle noriem ISO, EN, STN a sadzobníka UNIKA 2018, príloha č. 2,3.
Zároveň je pri spracovávaní projektovej dokumentácie nutné postupovať v zmysle všetkých zákonných predpisov a noriem. Projekt žiadame vypracovať v počte 6 paré výkresovou formou a 1-krát v digitálnej forme vo formáte PDF a 1-krát v digitálnej forme vo formáte DGN/DXF/DWG, textová časť vo formáte Microsoft Word, vrátane 3 ks rozpočet v paré č. 1-3 v tlačenej podobe aj na CD v programe Excel a 3 ks výkaz výmer v paré č. 4 – 6 v tlačenej podobe aj na CD v programe Excel.
Pre výkon inžinierskej činnosti požadujeme komplexné služby v rozsahu platnej legislatívy.
Verejný obstarávateľ poskytne víťaznému uchádzačovi po uzatvorení zmluvy o dielo jestvujúcu projektovú dokumentáciu, ktorá bola vypracovaná v rámci prestavby dotknutého objektu.
Podmienka účasti
§ 32 ods. 1 písm. e) ZVO - je oprávnený dodávať tovar, uskutočňovať stavebné práce alebo poskytovať službu, zodpovedajúce predmetu zákazky.
5.2 Uchádzač musí preukázať technickú alebo odbornú spôsobilosť podľa
§ 34 ods. 1 písm. a) ZVO. Splnenie predmetnej podmienky účasti uchádzač deklaruje zoznamom poskytnutých služieb za predchádzajúce 3 roky od vyhlásenia verejného obstarávania s uvedením cien, miest a lehôt dodania a odberateľov.
Podmienka účasti podľa § 34 ods. 1 písm. a) zákona bude splnená, ak uchádzač horeuvedeným zoznamom preukáže, že poskytol služby rovnakého alebo podobného charakteru ako je predmet zákazky (vyhotovenie projektovej dokumentácie) za obdobie predchádzajúcich 3 rokov, t. j. 3 roky spätne od uverejnenia Výzvy, minimálne v hodnote v EUR bez DPH dosahujúcej predpokladanú hodnotu zákazky.
Miesto dodania predmetu zákazky: Novohradská knižnica, ul. J.Kármána 2, 984 01 Lučenec
Predpokladaná hodnota zákazky: 7 920,00 s DPH (3% z celkových predpokladaných nákladov stavby)
Termín realizácie diela: viď Zmluva o dielo (do 30 dní od podpisu zmluvy)
Zdroj financovania: KV BBSK v súlade so schváleným Registrom investícií na rok 2019
Ďalšie (doplňujúce) informácie:
- Uchádzačovi sa odporúča vykonať obhliadku jestvujúcej budovy a zahrnúť do ceny projektovej dokumentácie všetky prípadné skutočnosti, ktoré táto výzva neobsahuje. Pre doplnenie informácií potrebných na spracovanie návrhu cenovej ponuky všetkých nákladov majú záujemcovia možnosť konzultovať s PhDr., Mgr. D. Filčíkovou, riaditeľkou, č. tel. 047/4511938.
- Klasifikácia predmetu zákazky podľa spoločného slovníka obstarávania CPV:
CPV: 71320000-7 Inžinierske projektovanie, 71242000-6 Príprava projektov a návrhov, odhad nákladov, 71250000-5 Architektonické a inžinierske služby a dozor, 71300000-1 Inžinierske služby
- Návrh kritérií na vyhodnotenie ponúk:
Uchádzač v ponuke rozdelí zmluvnú cenu na cenu za:
a) Dokumentácie na stavebné povolenie s náležitosťami dokumentácie na realizáciu stavby (DSP s DRS)
b) Odborný autorský dohľad (AD) – rozsah 40 hodín
Predloženie ponúk:
Uchádzač môže predložiť iba jednu ponuku. Ponuku je potrebné doručiť v lehote na predkladanie ponúk v uzavretom obale. Obaly ponuky musí obsahovať nasledovné údaje:
- Adresu verejného obstarávateľa: Novohradská knižnica, J.Kármána 2, 984 01 Lučenec
- Obchodné meno a sídlo uchádzača
- Označenie slovom: „Aktualizácia PD“
Ponuky je potrebné doručiť osobne alebo poštou na adresu verejného obstarávateľa:
Lehota na predloženie ponúk uplynie dňa 17.2019 do 12.00 hod.
8. pôdorys galérie B
9. pôdorys poschodia B
11. rezopohľad A-A
Zmluva o dielo č. /2019
podľa § 536, § 566 a nasl. zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov
číslo objednávateľa: číslo zhotoviteľa:
00 /2019 /2019
na vypracovanie projektovej dokumentácie pre stavbu s názvom:
„Novohradská knižnica, Lučenec - aktualizácia PD pre rekonštrukciu budovy ul. J.Kármána 2 – zmena PD – riešenie časti budovy“
( ďalej iba „Zmluva“ )
uzatvorená medzi týmito zmluvnými stranami: uzatvorená medzi týmito zmluvnými stranami:
Objednávateľ: Novohradská knižnica
Sídlo: J. Kármána 2, 984 01 Lučenec
Štatutárny orgán: PhDr., Mgr. Daša Filčíková, riaditeľka
Osoba oprávnená jednať
v zmluvných veciach: PhDr., Mgr. Daša Filčlíková, riaditeľka
Osoby oprávnené jednať
v realizačných veciach: PhDr., Mgr. Daša Filčíková, riaditeľka
Číslo účtu: SK50 8180 0000 0070 0039 5964
Telefón/fax: 047/4513238
(ďalej len „objednávateľ“ na strane jednej)
za účasti zriaďovateľa
Objednávateľa: Banskobystrický samosprávny kraj
Sídlo: Námestie SNP č. 23, 974 00 banská Bystrica
Štatutárny orgán: Ing. Ján Lunter, predseda Banskobystrického samosprávneho kraja
Právna forma: samostatný územný samosprávny a správny celkov SR zriadený zákonom NR
SR č. 302/2001 Z.z. o samospráve vyšších územných celkov v znení
DIČ: 2021627333
Číslo účtu: SK92 8180 0000 0070 0038 9679
Osoba oprávnená jedna
V zmluvných veciach: Ing. Muránsky, riaditeľ odboru regionálneho rozvoja, dopravy a investícií
V realizačných veciach: Ing. Peter Mišura, referent pre výstavbu
Telefón: 048/4325526
(ďalej Objednávateľ, zriaďovateľ Objednávateľa samostatne aj spolu iba „objednávateľ“ na strane jednej)
V zmluvných veciach:
V realizačných veciach:
(Ďalej iba „zhotoviteľ“ v príslušnom gramatickom tvare a spolu s objednávateľom ďalej iba „zmluvné strany“ v príslušnom gramatickom tvare)
Táto zmluva sa uzatvára postupom realizovaným v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, na zrealizovanie zákazky na „Novohradská knižnica, Lučenec - aktualizácia PD pre rekonštrukciu budovy ul. J.Kármána 2 – zmena PD – riešenie časti budovy“ v stupni realizačný projekt. Objednávateľ na základe uplatnenia stanovených kritérií na vyhodnotenie ponúk, prijal zhotoviteľom predloženú ponuku (ďalej len „ponuka“) a vyhodnotil ju ako najvýhodnejšiu. Cenová ponuka tvorí neoddeliteľnú Prílohu č. 1 tejto Zmluvy.
Zriaďovateľ Objednávateľa je výlučným vlastníkom Stavby a Objednávateľ je správcom Stavby.
Zhotoviteľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom v predmetnom verejnom obstarávaní, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, pozná podmienky zákona č. 315/2016 Z.z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
Zhotoviteľ berie na vedomie, že v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, nakoľko nie je subjektom verejnej správy a zároveň, na základe tejto Zmluvy prijíma alebo bude prijímať finančné prostriedky uvedené v § 2 ods. 1 písm. a/ bod 1. tohto zákona, preto, ak spĺňa podmienky na zápis do registra partnerov verejného sektora ako účastník Zmluvy podľa § 2 ods. 1 písm. d/ tohto zákona a k času podpisu Zmluvy nezabezpečil svoj zápis do registra podľa tohto zákona, Objednávateľ ako účastník Zmluvy, ktorý poskytuje finančné prostriedky podľa § 2 ods. 1 písm. a/ prvého bodu tohto zákona nie je v omeškaní, ak z tohto dôvodu neplní, čo mu ukladá táto Zmluva, pričom Objednávateľ má tiež právo odstúpiť od tejto Zmluvy bez nároku Zhotoviteľa na plnenie titulom ceny Diela.
Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie Diela, a to najmä, nie však výlučne, predpisy a normy v platnom znení vymenované v Zmluve.
Zhotoviteľ berie na vedomie, že pri realizácii Diela prostredníctvom subdodávateľov ( ďalej aj iba „subdodávka“ ) zodpovedá zhotoviteľ tak, ako keby Dielo, resp. jeho časť realizoval sám. Zhotoviteľ je povinný oznámiť objednávateľovi akékoľvek zmeny týkajúce sa subdodávok.
Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela, v Ponuke vzal do úvahy komplexný rozsah materiálov, prác, služieb, správnych poplatkov, iných výdavkov potrebných na dokončenie Diela ako celku a všetkých do úvahy prichádzajúcich nákladov na takéto materiály, práce a služby a tieto zahrnul do ceny Diela.
Zhotoviteľ sa zaväzuje v dohodnutom čase, mieste a podľa ostatných podmienok Zmluvy, najmä v rozsahu a obsahu špecifikovanom v Prílohe č. 1 k Zmluve, na svoje náklady, na svoje nebezpečenstvo a podľa pokynov objednávateľa vykonať a objednávateľovi odovzdať Dielo vymedzené v článku II. Zmluvy.
Objednávateľ sa zaväzuje riadne a včas vykonané Dielo prevziať spôsobom dohodnutým v Zmluve a zaplatiť zaň Cenu dohodnutú v článku IV. Zmluvy.
členenie a rozsah Diela, Všeobecné požiadavky na Dielo
Dielom sa na účely Zmluvy rozumie zmluvné činnosti a vypracovanie:
a/ Dokumentácie na realizáciu stavby (DRS)
Rozsah a obsah dokumentácie, ktorú je zhotoviteľ povinný dodať objednávateľovi:
- dokumentácia na realizáciu stavby (ďalej len „DRS“) v rozsahu prílohy č.2,3 Sadzobníka UNIKA 2018.
Počet vyhotovení DRS:
6 ks/paré vyhotovení v písomnej a grafickej forme,
1 ks CD vo formáte PDF
1 ks CD vo formáte DGN/DXF/DWG, Microsoft Word, Microsoft Excel
3 ks rozpočet v paré č. 1-3 v tlačenej podobe aj na CD v programe Micosoft Excel
3 ks výkaz výmer v paré č. 4 – 6 v tlačenej podobe aj na CD v programe Micosoft Excel
Súčasťou projektovej dokumentácie bude výkaz výmer a rozpočet v členení na jednotlivé stavebné objekty a jednotlivé profesie samostatne. Rozpočet musí byť spracovaný podľa objektovej skladby, pričom jednotlivé profesie nebudú oceňované v súboroch, ale budú oceňované položkovite. Každá položka musí obsahovať poradové číslo, kód, popis, množstvo, mernú jednotku, jednotkovú cenu, náklady spolu
b/ Odborný autorský dohľad (AD) - Výkon AD v rozsahu maximálne 40 hodín počas realizácie Stavby, za dohodnutú maximálnu cenu v článku IV ods. 1, písm. c) Zmluvy. AD bude vykonávaný od začatia do ukončenia Stavby (odovzdanie diela zhotoviteľom Stavby) a je podmienený uzavretím Zmluvy o dielo na realizáciu stavebných prác na Stavbe ( realizačná zmluva k Stavbe, ku ktorej je dokumentácia vypracovaná na základe tejto Zmluvy). Začiatok výkonu odborného autorského dohľadu je odo dňa odovzdania Staveniska zhotoviteľovi Stavby. Rozsah činností odborného autorského dohľadu je v zmysle Prílohy č. 4 sadzobníka projektových prác UNIKA.
Objednávateľ a stavebník sú povinní poskytnúť zhotoviteľovi nevyhnutné spolupôsobenie, spočívajúce najmä v odovzdaní doplňujúcich údajov, upresnení, podkladov, vyjadrení a stanovísk, ktoré sa nachádzajú u objednávateľa a ktorých potreba odovzdania vznikne v priebehu plnenie Zmluvy, pričom zhotoviteľ je povinný zhotoviť Dielo podľa STN a STN EN platných v čase zhotovenia Diela, aby zodpovedalo požiadavkám zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a vyhlášky č. 453/2000 Z. Z., ktorou sa vykonávajú niektoré ustanovenie stavebného zákona, zákona NR SR ć. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a iných právnych predpisov platných v čase zhotovenia Diela.
Zhotoviteľ sa zaväzuje, že Dokumentácia bude vypracovaná a potvrdená autorizovaným
stavebným inžinierom v zmysle zákona č. 138/1992 Zb. o autorizovaných architektoch a stavebných inžinieroch.
Zhotoviteľ je povinný pri vypracovaní Diela postupovať v zmysle § 42 ods. 3 zákona o verejnom obstarávaní a o zmene a doplnení niektorých zákonov (neuvádzať v dokumentácii ani výkaze výmer konkrétne názvy stavebných výrobkov ).
MIESTO, ČAS a SPÔSOB PLNENIA,
ODOVZDÁVACIE A PREBERACIE KONANIE
Zhotoviteľ sa zaväzuje, že riadne zhotovené ( vykonané ) Dielo v rozsahu podľa článku II.
Ods. 1 písm. a/ Zmluvy odovzdá objednávateľovi v sídle objednávateľa najneskôr:
do 30 kalendárnych dní od nadobudnutia účinnosti zmluvy o dielo – DRS
Zhotoviteľ je povinný odovzdať Dokumentáciu v tlačenej forme, elektronickej forme needitovateľnej (.pdf), elektronickej forme editovateľnej (.doc, .dwg, .dgn, .doc, .xls), podľa článku II. ods 1 Zmluvy. Dokumentácia v elektronickej forme musí zodpovedať identickému členeniu ako dokumentácia v tlačenej forme.
Zhotovením ( Vykonaním ) Diela sa na účely Zmluvy rozumie včasné, bezchybné, vecne správne a úplné dokončenie Diela ( každej jeho jednotlivej časti členenej v zmysle čl. II. ods. 1 Zmluvy) podľa podmienok dohodnutých v Zmluve a jeho odovzdanie a protokolárne prevzatie objednávateľom.
Zhotoviteľ je povinný predložiť výstupy Diela (dokumentáciu a zmluvnú činnosť) na záverečné kontroly a schválenie objednávateľovi najneskôr do 5 kalendárnych dní pred časom odovzdania Diela dohodnutým v článku III. ods. 1 Zmluvy. Po vykonaní kontroly Diela pripraví zhotoviteľ Protokol o odovzdaní a prevzatí Diela. Povinnými obsahovými náležitosťami Protokolu sú:
- údaje o zhotoviteľovi a objednávateľovi
- názov zákazky, číslo Zmluvy
- popis dokumentácie a zmluvnej činnosti (konkrétneho Diela, ktoré je predmetom Protokolu)
- forma a počet vyhotovení dokumentácie
- cena za príslušné Dielo
- prehlásenie objednávateľa, či príslušné Dielo preberá alebo nepreberá
- zoznam chýb a nedorobkov
Pokiaľ bude dokumentácia vykazovať drobné chyby alebo nedorobky, ktoré nebránia jej riadnemu užívaniu, objednávateľ má právo rozhodnúť, či Dielo ( príslušnú časť Diela ) prevezme s drobnými chybami alebo nedorobkami alebo ho neprevezme. Ak Dielo prevezme v Protokole určí lehotu na odstránenie drobných chýb alebo nedorobkov. O tom, či má dokumentácia chyby alebo nedorobky a aký majú vplyv na dokumentáciu a jej užívanie, rozhoduje objednávateľ.
Riadnym odovzdaním Diela tzn. okamihom podpisu oprávnenej osoby konajúcej za objednávateľa na protokole o odovzdaní a prevzatí Diela, prechádza na objednávateľa jednak vlastnícke právo k Dielu a jednak nebezpečenstvo vzniku škody na Diele. Za poškodenie, stratu alebo zničenie Diela alebo jeho časti zodpovedá zhotoviteľ až do času riadneho odovzdania Diela objednávateľovi.
Momentom prevzatia Diela Objednávateľom zhotoviteľ bezodplatne prevádza na Objednávateľa všetky práva viažuce sa k Dielu resp. poskytuje Objednávateľovi trvalú, výhradnú a neobmedzenú, bez osobitného súhlasu Zhotoviteľa prevoditeľnú licenciu (súhlas) na používanie Diela tak, že Objednávateľ je výlučne a neobmedzene oprávnený Dielo nerušene a neobmedzene aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať, nakladať alebo disponovať s ním bez osobitného súhlasu Zhotoviteľa na účel vyplývajúci zo Zmluvy, prípadne v rovnakom rozsahu práva previesť či poskytnúť čiastočne alebo v celosti tretej strane a to aj vtedy, ak táto Zmluva zanikne alebo sa zruší pred úplným vykonaním Diela zhotoviteľom.
Zmluvné strany sa dohodli, že pre prípad porušenia čo i len jednej z týchto povinností zhotoviteľa:
o vykonať Dielo ( každú príslušnú časť Diela ) riadne ( bez vád a nedorobkov ) alebo
o riadne a včas odstrániť vady a nedorobky na Diele ( na príslušnej časti Diela ), ktoré sú uvedené v Protokole o odovzdaní a prevzatí Diela ( príslušnej časti Diela ) a to za omeškanie s odstránením každej jednotlivej vady alebo nedorobku zvlášť, alebo
o včas odstrániť vady uplatnené objednávateľom v záručnej dobe a to za omeškanie s odstránením každej reklamovanej vady zvlášť
je zhotoviteľ povinný zaplatiť objednávateľovi zmluvnú pokutu vo výške 0,5% z ceny Diela bez DPH uvedenej v ods. 1 článku IV. Zmluvy za každý začatý deň omeškania a za každé jednotlivé porušenie povinnosti zvlášť, splatnú v lehote do 3 pracovných dní odo dňa doručenia výzvy objednávateľa na zaplatenie zmluvnej pokuty spolu s faktúrou, na účet objednávateľa.
Zmluvné strany považujú výšku dohodnutých zmluvných pokút uvedených v ods. 8 tohto článku Zmluvy za primeranú vzhľadom na charakter a povahu zmluvnými pokutami zabezpečovaných povinností zhotoviteľa vyplývajúcich z tejto Zmluvy a cenu Diela.
Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, zákonný úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa splnenia povinnosti, ktorú povinnosť zmluvná pokuta zabezpečuje.
Cena za vykonanie a odovzdanie Diela je dohodnutá na základe Špecifikácie ceny z ponuky zhotoviteľa vo verejnom obstarávaní zo dňa ...... , ktorá tvorí Prílohu č. 1 k Zmluve ( ďalej iba „cena Diela“ ). Cena Diela sa považuje za cenu maximálnu a platnú počas celej doby trvania Zmluvy. Cena Diela je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za celé Dielo vrátane nákladov na vyhotovenie Diela v tlačenej i elektronickej podobe, vrátane ceny za práce zhotoviteľa, ktoré budú spočívať v nepodstatnej zmene Diela na základe pokynov príslušného stavebného úradu v stavebnom alebo kolaudačnom konaní alebo za práce na Diele vyvolané nekvalitnou, neúplnou alebo chybnou činnosťou zhotoviteľa.
Cena Diela predstavuje celkom sumu:
DPH 20 % Eur
(slovom: Eur, /100 ) s DPH.
Podkladom pre úhradu ceny Diela bude:
Faktúra č.1 za výkony podľa čl. II. ods.1 písm. a),:
a) Dokumentácia vrátane dokladovej časti, náklady za tlačenú aj elektronickú podobu celkom:
Faktúra č.2 za výkony podľa čl. II. ods.1 písm. b) :
b) Odborný autorský dohľad:
Faktúra č.2 bude vystavená zhotoviteľom až po odovzdaní Stavby zhotoviteľom Stavby
Zhotoviteľovi bude uhradená cena iba v rozsahu za skutočne vykonané práce a odovzdané Dielo (skutočne vyhotovenú dokumentáciu, zmluvnú činnosť ) za jednotkovú cenu v zmysle Prílohy č. 1 k Zmluve.
Preddavky sa neposkytujú vôbec.
K zmene dohodnutej ceny môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
Splatnosť jednotlivých faktúr je 30 dní od dňa doporučeného doručenia faktúry do podateľne objednávateľa.
Faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a jej nevyhnutnou prílohou je objednávateľom podpísaný Protokol o odovzdaní a prevzatí Diela. V prípade, že faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, alebo ak prílohu faktúry nebude tvoriť Protokol o odovzdaní a prevzatí Diela, objednávateľ je oprávnený vrátiť faktúru zhotoviteľovi na doplnenie v lehote do 10 /desať/ pracovných dní. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej faktúry. Zhotoviteľ je povinný svoje práce vyúčtovať overiteľným spôsobom a v súlade s cenou z ponuky zhotoviteľa z verejného obstarávania.
Faktúra sa považuje za zaplatenú dňom pripísania úhrady na účet zhotoviteľa.
Zhotoviteľ je v prípade omeškania objednávateľa s úhradou faktúry, oprávnený účtovať objednávateľovi úroky omeškania vo výške uvedenej v § 369 ods. 2 Obchodného zákonníka.
Zmluvné strany sa dohodli, že v prípade porušenia povinnosti zhotoviteľa odovzdať Dielo ( aj len jeho časť ) včas má objednávateľ právo na zmluvnú pokutu dohodnutú vo výške 0,5% z ceny Diela bez DPH uvedenej v ods. 1 tohto článku Zmluvy za každý aj začatý deň omeškania, v lehote do 10 pracovných dní odo dňa doručenia výzvy objednávateľa na zaplatenie zmluvnej pokuty spolu s faktúrou, na účet objednávateľa.
Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu Diela.
Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti odovzdať Dielo alebo jeho časť.
Podklady, údaje a spolupôsobenie objednávateľa
Objednávateľ sa zaväzuje, že počas spracúvania predmetu zmluvy poskytne zhotoviteľovi na jeho písomnú žiadosť v nevyhnutnom rozsahu potrebné spolupôsobenie, spočívajúce v odovzdaní najmä podkladov, vyjadrení, stanovísk, ktorých potreba odovzdania vznikne v priebehu plnenia tejto zmluvy.
Zhotoviteľ je povinný pri zhotovovaní Diela postupovať s odbornou starostlivosťou, spolupracovať s objednávateľom, s dotknutými orgánmi štátnej správy a orgánmi samosprávy, s ostatnými dotknutými subjektmi, ktoré ustanoví príslušný stavebný úrad alebo právne predpisy a ich požiadavky resp. pripomienky zapracovať do Diela.
V priebehu vykonávania Diela sa podľa požiadaviek objednávateľa alebo zhotoviteľa uskutoční pracovné rokovanie medzi zhotoviteľom, objednávateľom a vlastníkom stavby BBSK, na ktorom sa prejednajú návrhy jednotlivých technických riešení. Z pracovného rokovania zhotoviteľ vyhotoví zápis, ktorého rovnopis obdrží každá zmluvná strana. Zhotoviteľ je povinný počas pracovných rokovaní informovať objednávateľa a BBSK o stave rozpracovanosti Diela.
Zhotoviteľ je povinný postupovať pri zhotovovaní Diela a jeho jednotlivých častí s odbornou starostlivosťou, za striktného dodržiavania všetkých pre realizáciu Diela do úvahy prichádzajúcich všeobecne záväzných právnych predpisov SR a EÚ, iných podzákonných predpisov, normatívnych správnych aktov, individuálnych správnych aktov, technických noriem záväzných v SR, podmienok dohodnutých v Zmluve a Prílohe č. 1 k Zmluve, požiadaviek a pokynov objednávateľa.
Zhotovitel’ zodpovedá za to, že Dielo (každá jeho časť) je zhotovené v najvyššej kvalite podľa požiadaviek ods. 1 čl. VI. Zmluvy a že počas plynutia záručnej doby bude mať okrem súladu s požiadavkami ods. 1 čl. VI. Zmluvy aj vlastnosti podľa ods. 5 článku VI. Zmluvy.
Zhotoviteľ zodpovedá za vady, ktoré má Dielo alebo ktorákoľvek jeho časť v čase jeho riadneho odovzdania a prevzatia objednávateľom a za vady, ktoré sa vyskytnú v záručnej dobe.
Záručná doba začína plynúť odo dňa riadneho odovzdania a prevzatia Diela objednávateľom (dňom podpisu oprávneného zástupcu objednávateľa na protokole o odovzdaní a prevzatí časti Diela) a neuplynie skôr ako deň nasledujúci po dni, v ktorom bude podpísaný protokol o odovzdaní a prevzatí zrealizovanej Stavby.
Záruka v rámci plynutia záručnej doby sa vzťahuje na všetky vlastnosti Diela, najmä na jeho vecnú a obsahovú úplnosť a správnosť, zákonnosť priebehu a procesu jeho zhotovovania, technickú a odbornú bezchybnosť.
Zhotoviteľ zodpovedá za škodu na dokumentácii (Diele) spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu Diela a za škody s tým súvisiace. Pokiaľ zhotoviteľ použije na vykonanie Diela alebo jeho časti tretie osoby, v plnej miere zodpovedá za ich činnosť, akoby túto vykonával sám.
Zhotoviteľ zodpovedá v plnom rozsahu za komplexnosť výkazu výmer ktorý predložil, že výkaz výmer predstavuje skutočný rozsah požadovaných prác objednávateľom a je v plnom rozsahu v súlade s ostatnou predloženou dokumentáciou a to výkresovou časťou, technickou správou a inými časťami projektovej dokumentácie.
Dielo má vady, ak Dielo alebo jeho ktorákoľvek časť, nezodpovedá rozsahu alebo kvalite vymedzenej v tejto Zmluve, právnym predpisom alebo technickým požiadavkám, technickým normám alebo je zhotovené postupom zhotoviteľa, ktorý nezodpovedá požiadavkám kladeným na Dielo alebo jeho časť.
Objednávateľ je oprávnený neprevziať Dielo alebo jeho časť, ktoré nie je vykonané riadne a
odovzdané včas podľa podmienok určených v Zmluve. V takom prípade objednávateľ nie je
v omeškaní s povinnosťou prevziať Dielo.
Ak počas plynutia záručnej doby na základe požiadavky, podnetu stavebného úradu alebo
akéhokoľvek iného orgánu verejnej správy, štátnej správy alebo verejnej moci alebo i bez takéhoto podnetu - vyjde najavo vada Diela alebo jeho časti, najmä, nie však výlučne nekvalita, neúplnosť alebo vecná nesprávnosť Diela, nesúlad s akoukoľvek normou alebo predpisom, prípadne budú zistené iné vady Diela ako napr.: nezrovnalosti v stavebnej časti, nesúlad s výkazom výmer, chýbajúce časti projektovej dokumentácie, na základe zistení ktorých bude potrebné Dielo alebo jeho časť doplniť alebo prepracovať, zmluvné strany sa dohodli, že ide o vadu Diela s tým, že zhotoviteľ je povinný Dielo alebo jeho časť bezodplatne doplniť alebo prepracovať v lehote najneskôr do 10 kalendárnych dní odo dňa doručenia výzvy objednávateľa na doplnenie alebo prepracovanie Diela alebo jeho časti.
Oznámenie vád a nedorobkov v záručnej dobe súvisiacich s technickým riešením projektovej dokumentácie, chyby vo výkresovej a textovej časti, prípadne nezhody projektovej dokumentácie s podmienkami stanovenými dotknutými orgánmi a organizáciami ( Výzva objednávateľa ) musí byť podaná písomne bez zbytočného odkladu potom, čo vady a nedorobky objednávateľ zistil, najneskôr v lehote 3 pracovných dní odo dňa zistenia vád a nedorobkov.
Zmluvné strany sa dohodli, že ak zhotoviteľ nedoplní alebo neprepracuje Dielo alebo jeho časť ( neodstráni vady a nedorobky ) vôbec, zhotoviteľ zaplatí objednávateľovi jednorazovú zmluvnú pokutu vo výške 10 % z ceny Diela bez DPH uvedenej v ods. 1 článku IV. Zmluvy, splatnú v lehote do 10 pracovných dní odo dňa doručenia výzvy objednávateľa na zaplatenie zmluvnej pokuty spolu s faktúrou.
Zhotovitel’ nezodpovedá za vady, ktoré boli spôsobené použitím podkladov prevzatých od objednávateľa a:
a/ ak zhotovitel’ ani pri vynaložení všetkej odbornej starostlivosti a úsilia nemohol zistiť ich nevhodnosť alebo
b/ ak na ich nevhodnosť preukázateľne písomne upozornil objednávateľa a objednávateľ na ich použití napriek tomu trval.
Ostatné nároky zo zodpovednosti zhotoviteľa za akosť, množstvo a kvalitu Diela sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
Uplatnením nárokov z vád Diela nie sú dotknuté nároky objednávateľa na náhradu škody alebo na odstúpenie od Zmluvy.
Ostatné zmluvné dojednania
Zmluvné strany sa zaväzujú, že pristúpia na zmenu záväz­ku v prípadoch, kedy sa po uzavretí zmluvy zmenia východiskové podklady, rozhodujúce pre uzatvorenie zmluvy, alebo vzniknú nové požiadavky objednávateľa. K tejto zmene dôjde len na základe predchádzajúceho písomného dodatku k zmluve, pokiaľ jeho uzatvorenie nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
Všetky oznámenia, výzvy a iná korešpondencia podľa tejto zmluvy budú medzi zmluvnými stranami doručené v písomnej forme osobne, mailom alebo listami doručenými doporučenou zásielkou na adresu uvedenú v záhlaví tejto zmluvy. Odosielateľ akejkoľvek písomnej správy môže požadovať písomné potvrdenie príjemcu.
Budova Novohradskej knižnice je NKP, zapísaná v ÚZPF č. ,3489/1. Zmena PD podlieha schváleniu Krajským pamiatkovým úradom Banská Bystrica, pracovisko Lučenec. V prípade požiadaviek zo strany Krajského pamiatkového úradu Banská Bystrica, pracovisko Lučenec, na doplnenie predmetu diela, prípadne zmenu diela, je zhotoviteľ povinný tieto zmeny nanovo zohľadniť v projektovej dokumentácii a rozpočte a na vlastné náklady ich predložiť objednávateľovi v takto upravenej verzii.
Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto zmluvy a všeobecne záväzných právnych predpisov o poskytovaní záruky a zodpovednosti za vady za časť diela, ktorá bola do odstúpenia zrealizovaná, a iných práv a povinností, ktoré podľa dohody strán alebo podľa ich povahy majú trvať aj po zániku zmluvy odstúpením.
Zmluvné strany sú oprávnené odstúpiť od tejto zmluvy z dôvodov a spôsobom uvedeným v zákone.
Za podstatné porušenie zmluvy (zmluvnej povinnosti) na strane zhotoviteľa sa považuje najmä:
a) ak zhotoviteľ neodovzdá objednávateľovi Dielo včas a omeškanie zhotoviteľa trvá viac ako
10 dní, b) ak zhotoviteľ včas neodstráni objednávateľom oznámenú vadu, c) ak objednávateľom oznámená vada je neodstrániteľná, d) zhotoviteľ zhotovuje
dokumentáciu v rozpore s podkladmi, ktoré podľa Zmluvy poskytol objednávateľ alebo
v rozpore s pokynom objednávateľa a napriek písomnej výzve objednávateľa nedôjde
k náprave. Objednávateľ môže odstúpiť od zmluvy ako pri podstatnom porušení zmluvy aj v
prípade, ak zhotoviteľ v dôsledku svojej platobnej neschopnosti zastaví svoje platby svojim
subdodávateľom, alebo je v konkurznom konaní, alebo je v likvidácii, alebo je zrejmé, že
zhotoviteľ nebude schopný zrealizovať dielo včas a riadne.
Za podstatné porušenie zmluvy (zmluvnej povinnosti) na strane objednávateľa sa považuje
omeškanie objednávateľa s úhradou faktúry riadne vystavenej a doručenej objednávateľovi o
viac ako 15 dní.
Pri podstatnom porušení zmluvy môžu zmluvné strany odstúpiť od zmluvy do 15 dní odo dňa,
kedy sa o porušení zmluvy dozvedeli. Inak môžu odstúpiť od zmluvy z toho istého dôvodu iba
ako pri nepodstatnom porušení zmluvy.
Zmluvné strany sa dohodli, že v prípade, ak objednávateľ odstúpi od tejto zmluvy z dôvodov
podľa ods. 3 tohto článku ešte pred odovzdaním Diela, nemá zhotoviteľ nárok na poskytnutie
plnenia ani sčasti a ani na úhradu nákladov, ktoré mu vznikli v súvislosti s už vykonanou časťou
V prípade odstúpenia od zmluvy z dôvodu porušenia povinnosti zhotoviteľa má objednávateľ
nárok na náhradu škody spôsobenú najmä omeškaním realizácie diela oproti termínu ukončenia
realizácie diela uvedeného v tejto zmluve.
Odstúpením od zmluvy zmluva zaniká, a to v momente keď prejav vôle oprávnenej zmluvnej strany odstúpiť od zmluvy je doručený druhej zmluvnej strane; po tejto dobe nemožno účinky odstúpenia od zmluvy odvolať alebo meniť bez súhlasu druhej strany.
Zhotoviteľ predkladá v Prílohe č. 2 tejto Zmluvy zoznam všetkých svojich subdodávateľov s uvedením jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť Objednávateľovi akúkoľvek zmenu údajov o subdodávateľovi.
Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr), je zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť objednávateľovi akúkoľvek zmenu údajov o novom subdodávateľovi.
Povinnosti uvedené v bodoch 1 a 2 tohto článku Zmluvy nie je zhotoviteľ povinný plniť v prípade subdodávateľov, ktorí mu dodávajú tovary.
Zmluvné strany sa dohodli za účelom zabezpečenia všetkých povinností zhotoviteľa podľa tohto článku Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany zhotoviteľa má objednávateľ okrem práva odstúpiť od Zmluvy aj nárok na zmluvnú pokutu vo výške 5% z ceny Diela bez DPH, za každé porušenie ktorejkoľvek z vyššie uvedených povinností tohto článku Zmluvy zhotoviteľom , a to aj opakovane.
Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností zhotoviteľa a cenu Diela.
Uplatnením alebo zaplatením zmluvnej pokuty nie je dotknuté právo objednávateľa na
odstúpenie od zmluvy, úrok z omeškania a na náhradu vzniknutej škody. Zaplatenie zmluvnej
pokuty zhotoviteľom nezbavuje zhotoviteľa povinností podľa tohto článku Zmluvy.
Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
Túto zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán.
Zhotoviteľ sa zaväzuje, že počas zhotovovania dokumentácie budú dostupné pre objednávateľa na jeho požiadanie všetky dokumenty a podklady potrebné na zhotovenie Diela, ako aj samotné už zhotovené časti dokumentácie. Zhotoviteľ umožní splnomocneným zástupcom objednávateľa vo veciach technických nahliadnuť do týchto dokumentov a už zhotovených častí dokumentácie a vyhotoviť si z nich kópie a odpisy.
Táto zmluva má 13 strán a je vyhotovená v štyroch rovnopisoch, pre objednávateľa v dvoch
vyhotoveniach (rovnopisoch), pre zhotoviteľa v dvoch vyhotoveniach (rovnopisoch.
Zmluvu je možné zrušiť písomnou dohodou zmluvných strán alebo odstúpením od zmluvy.
Zmluvné strany prehlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy.
Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle BBSK v Centrálnom registri zmlúv v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje, ak nie je dohodnuté inak. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
Príloha č. 1 - Špecifikácia ceny z ponuky zhotoviteľa
Príloha č. 2 - Zoznam subdodávateľov/čestné vyhlásenie že na predmet zmluvy nebudú
využitý subdodávatelia
V Lučenci dňa: V Lučenci dňa: